text: Afectacions al trànsit amb motiu de la rua de Carnaval | Cerdanyola del Vallès
  Inici Actualitat Afectacions al trànsit amb motiu de la rua de Carnaval
  dv., 01/03/2019 - 12:25
  El dissabte 2 de març a la tarda es durà a terme la tradicional rua de Carnaval pels carrers cèntrics de la ciutat. Durant la seva celebració el trànsit es veurà afectat i també el recorregut d'algunes de les línies d'autobús urbanes i interurbanes.
  La celebració de la Rua de Carnaval pels carrers de la ciutat, el dissabte 2 de març a la tarda, afectarà al trànsit rodat d'alguns carrers. La concentració serà a les 16h a l'avinguda de Roma cantonada amb avinguda d'Espanya. A les 17h està previst que comenci la desfilada per l'Avinguda d'Espanya i que continuï pel carrer de Francolí, passeig de Cordelles, carrer de Francesc Layret, avinguda de Catalunya i de la Primavera, plaça de l'Estatut i parc del Turonet.
  Durant el transcurs de la rua, el trànsit d'alguns carrers es veurà afectat. Entre les 15:30h i les 17:30h el trànsit estarà tallat a l'avinguda de Roma des de la plaça dels Enamorats fins a l'avinguda d'Espanya. A partir de les 17h, s'aniran fent talls progressius del trànsit dels carrers per on passa la rua i els encreuaments corresponents. De 18:15h a 20h estarà tallat el trànsit al carrer de Pineda des de la ronda de Cerdanyola fins a l'avinguda de la Primavera, també estarà tallada la roda de Cerdanyola des del carrer Pineda fins a la plaça de l'Estatut, i no es podrà circular per l'avinguda de la Primavera des de la plaça de Marconi fins a la plaça de l'Estatut en sentit cap a la plaça de l'Estatut.
  Alteracions recorregut d'algunes línies de bus
  Pel que fa a les línies urbanes i interurbanes de bus, també patiran canvis per adaptar-se al pas de la rua. Les línies afectades són les urbanes SU1 i SU3 i les interurbanes e3, A4, B2, B4 i B7. Podeu informar-vos de totes les alteracions de recorregut de dissabte a la tarda aquí.